kardosdrur/scandi-wiki huggingface dataset:
Forside

Wikipedia administration
Area 51 (flertydig)

Area 51 kan henvise til flere artikler:

 Area 51 – et af United States Air Forces anlæg, som har vakt stor opsigt
 Area 51 (film) – film fra 2010, hvis handling centrerer omkring Area 51
 Area 51 (spil) – et computerspil, der foregår på Area 51
Honoré de Balzac

Honoré de Balzac (20. maj 1799 - 18. august 1850) var en fransk forfatter af romaner og noveller. Han er en vigtig repræsentant for den første store generation af franske romanforfattere sammen med Victor Hugo, Prosper Mérimée, Alexandre Dumas den ældre, Stendhal og George Sand.

Mange af Balzacs historier er samlet i den helhed, han kaldte La Comédie humaine (Den menneskelige komedie). En titel inspireret af Dantes Den guddommelige komedie. Han skildrer det franske samfund og klassekampen, her i de første fire årtier af 1800-tallet. En kamp mellem adelen, hvis magt var for nedadgående, og borgerstanden, hvis magt var for opadgående. Endvidere skildres kunstnerne og intellektuelle uden for selskabet og masserne, der er baggrund for fortællingerne.

Centralt i fortællingerne står finansmanden, og omdrejningspunktet er penge. La Comédie humaine kan både opfattes som et netværk af romaner og som ét eneste romanværk, der skildrer hele det franske samfund. Personerne dukker ofte op i flere forskellige romaner.

Balzacs værker stod på Index librorum prohibitorum, den romerskkatolske kirkes liste over forbudte bøger, som følge af hans meget realistiske skildringer af præster og promiskuitet.

Litteratur 
 Eric Danielsen, Guldets satan: introduktion til Balzac og Den menneskelige komedie, Vindrosen, 1994. .

Eksterne henvisninger 
 

 Biblioweb : biografi, bibliografi, analyse  (fransk)

Romanforfattere fra Frankrig
Franskmænd i 1800-tallet
Novelleforfattere fra Frankrig
Dramatikere fra Frankrig
Victor Hugo

Victor Hugo (født 26. februar 1802 i Besançon, Frankrig, død 22. maj 1885 i Paris) var en fransk forfatter, far til Charles og François Victor Hugo.

Uden for Frankrig er Hugo mest kendt for sine romaner, der er blevet iscenesat utallige gange på film, teater, musicals og tegnefilm. I Frankrig regnes han for en af det franske sprogs største digtere. Desuden var han en af sin tids vigtigste dramatikere.

De store romaner 
 Klokkeren fra Notre Dame
 Les Misérables (De Elendige)
 Havets arbejdere

Lyriske hovedværker 
 Les Orientales
 Les Contemplations
 La Légende des siècles

Litteratur 
 Martin Feller: Der Dichter in der Politik. Victor Hugo und der deutsch-französische Krieg von 1870/71. Untersuchungen zum französischen Deutschlandbild und zu Hugos Rezeption in Deutschland. Marburg 1988.
 Pascal Tonazzi: Florilège de Notre-Dame de Paris (anthologie), Editions Arléa, Paris, 2007, .

Eksterne henvisninger 
 
 Biografi  på Kijasto.sci.fi 
 Victor Hugo's works: text, concordances and frequency lists 
 Victor Hugo le dessinateur  

Personer fra Besançon
Romanforfattere fra Frankrig
Digtere fra Frankrig
Dramatikere fra Frankrig
Franskmænd i 1800-tallet
Franskmænd begravet i Panthéon
Roswell-hændelsen

I midten af 1947 styrtede en United States Air Force ballon ned på en ranch nær Roswell, New Mexico. Efter bred indledende interesse i den nedstyrtede "flyvende skive", erklærede det amerikanske militær, at det blot var en almindelig vejrballon. Interessen dalede efterfølgende indtil slutningen af 1970'erne, da ufologer begyndte at promovere en række stadig mere avancerede konspirationsteorier, som hævder, at en eller flere fremmede rumfartøjer havde nødlandet, og at de udenjordiske beboere var blevet samlet op af militæret, som derefter har udsendt en dæk-historie.

Vidner:
 Jesse Marcel, Sr. Tidligere intelligence officer. Jesse Marcel junior. Glenn Dennis. Barara Dugger.
 W. Glenn Davis
 Gerald Anderson
 Jed Roberts, Marilyn Strickland og Alice Knight

I 1990'erne offentliggjorde det amerikanske militær to rapporter, der beskriver den sande natur af det nedstyrtede objekt: en atomprøvesprængnings-overvågningsballon fra Project Mogul. Ikke desto mindre fortsætter Roswell hændelsen med at være af interesse i populære medier, og konspirationsteorier omkring begivenheden fortsætter. Roswell er blevet beskrevet som "verdens mest berømte, mest udtømmende undersøgte, og mest grundigt afviste UFO-påstand".

Referencer

Eksterne henvisninger 
 dr.dk: Konspirationsteorier UFO'er og flyvende tallerkener.
 An answer to the Case Closed statement * This is the answer that follows from the Center for UFO studies in Chicago when the Air Force

Ufo
New Mexico
Josephson-kontakt

Josephson-kontakter, Josephson-diode eller Josephson-tunneldiode blev teoretisk forudsagt af B. D. Josephson i 1962 og er en superledende kvantemekanisk komponent. Josephsons underviser Philip Anderson og eksperimentalfysikeren John Rowell lavede verdens første Josephson-kontakt. De bliver mest anvendt i squids og Rapid Single Flux Quantum ICer.

En Josephson-kontakt er en overgang mellem 2 superledende materialer, som er separeret af en isolerende barriere. En strøm kan flyde frit i superledere, men barrieren forhindrer strømmen i at flyde frit mellem dem. Men strømmen kan tunnelere igennem barrieren, afhængig af superledernes kvantefasetilstand på hver side af barrieren. Størrelsen af strømmen som kan tunnelere gennem barrieren afhænger af størrelsen og barrierens stofsammensætning. Den maksimale tunneleringsstrøm kaldes Josephson-kontaktens kritiske strøm og er en vigtig fænomenologisk parameter.

Josephson-kontakter har 2 grundlæggende elektriske egenskaber. Den første er at kontakterne har en reaktiv modstand lidt ligesom en elektrisk spole. Spændingsforskellen over kontakten er relateret til strømmens afledede. Den anden er at en jævnspænding påtrykt over barrieren vil resultere i en vekselstrøm. En Josephson-kontakt kan altså konvertere en jævnstrøm til en vekselstrøm.

Der er 2 typer af Josephson-kontakter: overdæmpede og underdæmpede.

Se også 
 Dc-squid
 Kvantemekanik

Eksterne henvisninger 
 ku.dk: Makroskopisk kvantefysik 
 Josephson-effekten 
 Josephson-effekten (forsat) 
 DTU projektforslag: DC-IV karakteristikker for Josephson dioder 
 Dr John Bland: Josephson Tunnelling 

Josephson-effekt
Nanoteknologi
Elektroniske komponenter
Magnetiske enheder
Nonne

En nonne er en kvinde, der har aflagt klosterløfte og lever sammen med ligesindede i et kloster. Nonner forekommer inden for den romersk-katolske kirke, den ortodokse kirke samt inden for Buddhismen.

Se også 
 Munk

Eksterne henvisninger 

 – Benediktinerinderne OSB
 – Benediktinerinderne af den hellige Lioba
 – Sankt Joseph Søstrene Danmark
  – Birgittinerinderne
 – Karmellitterinderne
 – Sankt Elisabeth Søstrene 
 – Søstrene af det dyrebare blod 
 – TV2 Lorry 10/4-09 – ”De sidste nonner i Danmark”
Squid

Squid har flere betydninger:
 Squid (software) – en proxyserver og web-cache-daemon.
Fysik:
 Dc-squid – en dc-Superconducting QUantum Interference Device, som er en kvantemekanisk komponent, der bruges til at måle ekstremt svage magnetfelter.
 Ac-squid – en SQUID, som er billigere og mindre sensitiv end en dc-squid. Også kaldet en RF-SQUID.

Se også
 Tiarmede blæksprutter – det engelske ord for en tiarmet blæksprutte er squid.
Dc-squid

En dc-squid eller dc-Superconducting QUantum Interference Device er en kvantemekanisk komponent, som består af 2 serieforbundne Josephson kontakter i en lukket ring. Dc-squid kan også have flere end 2 Josephson-kontakter. 

Dc-squiden blev teoretisk designet i 1962 af B. D. Josephson mens han udviklede af Josephson-kontakten eller ac-squid.

Både ac-squid og dc-squiderne fungerer som superledende kvanteinterferometer.

Dc-squiden anvendes til at måle ekstremt svage magnetfelter.

Eksterne henvisninger
ku.dk: Makroskopisk kvantefysik 
Squid 
 Dr. John Bland’s explanation: Superconducting Quantum Interference Device (SQUID) .

Anvendelse
Stanford: What is Gravity Probe B? , The Geodetic Effect: Measuring the Curvature of Space-time  Citat: "... Third, most important, Gravity Probe B investigates the gravitational action of moving matter..."
2004-09-09, Sciencedaily: NASA Gravity Probe B Mission Enters Science Phase, Ready To Test Einstein's Theory  Citat: "...The magnetic field surrounding the gyros and SQUIDs (Super-conducting QUantum Interference Device) has been reduced to 10-7 gauss, less than one millionth of the Earth's magnetic field-the lowest ever achieved in space...The gyro readout measurements from the SQUID magnetometers have unprecedented precision, detecting fields to 10-13 gauss, less than one trillionth of the strength of Earth's magnetic field..."

Josephson-effekt
Transducere
Elektroniske komponenter
Magnetiske enheder
Rapid single flux quantum

Rapid Single Flux Quantum (RSFQ) er en digital elektronik-teknologi, som benytter kvantemekaniske effekter i superledende materialer til at skifte signaler (i stedet for transistorer og elektronrør). Men det er ikke en kvantecomputer-teknologi i traditionel forstand. Ikke desto mindre er RSFQ meget forskellig fra den cmos-teknologi, som anvendes i langt de fleste computere i dag:

 RSFQ er baseret på superledere, så kolde omgivelser er nødvendige.
 I stedet for spændingsniveauer bliver de digitale signaler repræsenteret af pico-sekund korte pulser, som rejser henad superledende mikrostrip-transmissionslinjer.
 Pulserne er diskrete kvanter, som har det mindst mulige kvantemekaniske energiniveau, som er tilladt i systemet, og bliver derfor ikke ændret afgørende undervejs. De taber ikke energi; de bliver ikke tværet ud og de interfererer heller ikke med hinanden.
 Kvantepulserne bliver skiftet af Josephson kontakter i stedet for af transistorer.
 I modsætning til normale kredsløb kan signaler ikke deles ud på flere udgange uden aktive elementer.

Fordele 
 Kan arbejde sammen med CMOS-kredsløb.
 Ekstremt høje arbejdsfrekvenser (op til adskillige hundrede gigahertz).
 Lavt energiforbrug.
 Eksisterende chipfremstillingsteknologi kan tilpasses fremstilling af RSFQ-kredsløb.
 God tolerance over for fremstillingsvariationer.
 RSFQ-kredsløb er grundlæggende set selvtaktede, hvilket gør asynkrone design mere praktiske.

Ulemper 
 Kræver nedkøling; flydende helium er nødvendig, medmindre de superledende komponenter kan fremstilles af højtemperatursuperledere.

Anvendelser 
 Optisk eller andet højhastighedsdatanetudstyr.
 Digital signalbehandling – også af radiosignaler.
 Højhastigheds-AD-konvertere.
 Petaflop supercomputere

Kilder 
 An excellent introduction to the basics and links to further information  at the Stony Brook University.
 K.K. Likharev and V.K. Semenov, IEEE Trans. Appl. Supercond. 1 (1991), 3.
 A. H. Worsham, J. X. Przybysz, J. Kang, and D. L. Miller, "A single flux quantum cross-bar switch and demultiplexer," IEEE Trans. on Appl. Supercond., vol. 5, pp. 2996--2999, June 1995.
 Feasibility Study of RSFQ-based Self-Routing Nonblocking Digital Switches (1996)
 Design Issues in Ultra-Fast Ultra-Low-Power Superconductor Batcher-Banyan Switching Fabric Based on RSFQ Logic/Memory Family (1997)
 A Clock Distribution Scheme for Large RSFQ Circuits (1995)
 Josephson Junction Digital Circuits -- Challenges and Opportunities 

Josephson-effekt
Superledning
Nanoteknologi
Digital elektronik
Punjabi

Punjabisk   (Gurmukhi skriften = ਪੰਜਾਬੀ , Shahmukhi skriften = پنجابی  "Punjabi") er navnet på det Pakistansk-indiske sprog fra Punjab-regionen, som er delt mellem Pakistan ( 205.345 km2)  og Indien (50.362 km2). Det er et indoiransk sprog og dermed også indoeuropæisk. Det ligger ca.  nr. 11 blandt verdens mest talte sprog med sine godt 88.000.000 brugere.
Punjabi tales først og fremmest i Punjab-regionen og nogle af de tilstødende regioner i en række forskellige dialekter. Mange punjabier er emigreret til det meste af verden. Immigranternes efterkommere kan sproget i meget varierende grad alt fra intet til flydende. Flertallet af danskere med pakistansk afstamning har deres rødder i regionen.

Historisk baggrund 
Betegnelsen har sin rod i de to persiske ord: "panj" (fem) og "aab" (flod), 
femflodslandet (punjabi med lantinsk skrift: "panj dariyawa di dharti"). Floderne benævnes fra vest mod øst
Jhelum, Chenab, Ravi, Sutlej og Beas. 
Floderne dannes i Himalayabjergene i Kashmir og munder til sidst ud i  Indus-floden. 
Punjabi opstod formenligt omkring år 1000 e.Kr. Sprogets udvikling har til dels været båret af muslimske poeter og i moderne tid af sikherne fra Indien.

I Sydasien har Punjab altid indtaget en central plads, som både fordi det er frugtbart og en indfaldsvej. De talrige forbindelser med en række riger og folkefærd gør, at sproget i høj grad låner ord. De helt centrale lånesprog er  sanskrit og persisk.

Geografien 

Det punjabiske land blev opdelt mellem Indien og Pakistan i 1947 og senere ved en yderligere opdeling af den indiske del. Den fælles punjabiske kulturskat synes dog at være en forenende faktor på trods af forskellige nationale, politiske og religiøse tilhørsforhold.

Punjabi har siden 1966 været officielt sprog i den indiske delstat Punjab, men tales også i vid udstrækning i delstaterne Haryana,  Himachal Pradesh og i Indiens hovedstad, New Delhi.  Punjabierne udgør Pakistans største folkefærd, men punjabi-sproget har ikke officiel status, og sproget er derfor hastigt dalende, særligt  i storbyerne.

Punjabi tales også som mindretalssprog i adskillige emigrantlande, særligt i Storbritannien, Canada og USA.

Dialekter 

Majhi-dialekten betragtes som standard punjabi. Dialekten tales i blandt andet Lahore (Pakistan) og Amritsar (Indien). Der findes en række andre dialekter, hvoraf nogle i dag betragtes som separate sprog, særligt Pothohari (i Kashmir og det nordvestlige Punjab) og Saraiki (i det sydlige Punjab).
Punjabi er både kulturelt og sprogligt særligt knyttet til livet på landet, hvor brugerne ligeledes oftere vil beherske sproget i dets renere form.

Eksterne henvisninger 
2. Denstore danske.dk med en præsentation af Punjab-reigionen.

Indoariske sprog
Sprog i Indien
Sprog i Pakistan
Kvante-Hall-effekten

Kvante Hall-effekten er en kvantemekanisk version af Hall-effekten, som observeres i 2-dimensionelle systemer af elektroner udsat for lave temperaturer og stærke magnetfelter, i hvilken Hall-ledningsevnen σ kun antager kvantiserede værdier:

hvor e er elementarladningen og h er Planck's konstant. I den "ordinære" kvante Hall-effekt, kendt som heltals kvante Hall-effekten, antager ν heltalsværdier (ν = 1, 2, 3, osv.). Der er en endnu en kvante Hall-effekt, kendt som den fraktionelle kvante Hall-effekt, hvor ν kan optræde som brøker med en ulige nævner (ν = 2/7, 1/3, 2/5, 3/5, etc.).

Heltals kvante Hall-effekten blev forudsagt af Ando, Matsumoto og Uemura i 1975.

Den fraktionelle kvante Hall-effekt blev opdaget i 1982 af Daniel Tsui og Horst Störmer, i eksperimenter udført på galliumarsenid heterostrukturer udviklet af Arthur Gossard. Effekten blev forklaret af Laughlin i 1983. Tsui, Störmer og Laughlin fik i 1998 Nobelprisen.

Kilder 
 T. Ando, Y. Matsumoto, and Y. Uemura, J. Phys. Soc. Jpn. 39, 279 (1975)
 K. von Klitzing, G. Dorda, and M. Pepper, Phys. Rev. Lett. 45, 494 (1980)
 R.B. Laughlin, Phys. Rev. B. 23, 5632 (1981).
 D.C. Tsui, H.L. Stormer, and A.C. Gossard, Phys. Rev. Lett. 48, 1559 (1982)
 R.B. Laughlin, Phys. Rev. Lett. 50, 1395 (1983).

Kvanteelektrodynamik
Prakrit

Prakrit (, : "naturlig, almindelig, vulgær") er en udstrakt familie af indiske sprog og dialekter, som blev talt i oldtidens Indien.

Prakriterne var folkelige sprog til almindelig tale. De er videreudviklinget af sanskrit eller vedisk og står som modsætning til sanskrit som vedvarende blev brugt som skriftsprog. Nogle prakriter udviklede også deres egen litteratur.

Den mest kendte prakrit er pali, som bruges i Tripitaka og andre buddhistiske skrifter. Det læres og bruges stadig i buddhistiske templer. Pali har gennem buddhismen fået indflydelse på andre sprog som khmer og thai.

Der er forskellige opfattelser af, hvilke sprog skal medregnes til prakriterne. Nogle siger alle sprog, som er udviklet fra sanskrit, andre afgrænser dem til nærmere bestemte (men ikke nødvendigvis sammenfaldende) perioder, eller efter hvilke religioner de talende tilhørte – og de vil så næppe medregne pali.

Indoariske sprog
Indiens historie
Alejo Carpentier

Alejo Carpentier (født 26. december 1904 i Lausanne, død 25. april 1980 i Paris) var cubansk forfatter og musikforsker.

Carpentiers hovedværk er romanen De tabte spor.

Bibliografi 

 Ecue-yamba-o! (1933) 
 La música en Cuba (1946) 
 El reino de este mundo (1949) 
 Los pasos perdidos (1953) 
 El acoso (1956) 
 Guerra del tiempo (1958) 
 El siglo de las luces (1962) 
 El recurso del método (1974) 
 Concierto barroco (1974) 
 La consagración de la primavera (1978) 
 El arpa y la sombra (1978) 

Skønlitterære forfattere fra Cuba
Faglitterære forfattere fra Cuba
Marathi (sprog)

Marathi er et af Indiens mange sprog. Det var hovedsproget i Marathaforbundet og er i dag det officielle sprog i delstaten Maharashtra, og det tales også i nabostaten Madhya Pradesh med flere.

Det har som mange af de indiske sprog udviklet sig fra sanskrit og er blevet udskilt som et selvstændigt sprog fra andre indoariske sprog for omkring 1.000 år siden. Marathi tales af omkring 70 millioner mennesker, og det har en rig litterær historie.

Marathi nedstammer fra sanskrit gennem prakriten maharashtri. Maharashtri var det officielle sprog i Satavahanaimperiet i de første århundreder e.Kr., og i sin tid den mest udbredte prakrit.

Marathi skrives i dag med devanagari-alfabetet. Før udbredelsen af trykkemaskiner brugtes et andet alfabet kaldet modi. Det var en kursiv skrift, som kan skrives næsten uden at løfte pennen fra papiret. Modiskriften gik ud af brug fordi den er svær at trykke.

Se også
Jødisk marathi

Indoariske sprog
Sprog i Indien
Oriya (sprog)

Oriya eller orija er det officielle sprog i den indiske delstat Orissa.
Det er et indoarisk, indoiransk, indoeuropæisk sprog som er nært beslægtet med bengali. Det tales af i størrelsesordenen omkring 35 millioner mennesker.

Oriya har sit eget skriftsystem som minder noget om devanagari og thais alfabet, men dets cifre er forskellige fra cifrene i devanagari.

Indoariske sprog
Sprog i Indien
Sindhi

Sindhi er et indoarisk, indoiransk, indoeuropæisk sprog som tales af omkring 17 millioner mennesker i den Pakistanske provins Sindh. Sindhi er også et officielt sprog i Indien hvor det tales af omkring 1,2 millioner medlemmer af en etnisk gruppe som migrerede fra Sindh i Pakistan til Indien i forbindelse med delingen af Indien og Pakistan i 1947. Sproget kan både skrives med devanagari og det arabiske alfabet.

Indoariske sprog
Władysław Reymont

Władysław Stanisław Reymont (født 7. maj 1867, død 5. december 1925) var en polsk forfatter, der står som en af de vigtigste repræsentanter for den kritiske realisme i bevægelsen Unge Polens litteratur.

Reymonts vigtigste bøger er:
 Ziemia obiecana
 Komediantka
 Fermenty
 Chłopi
 Rok 1794
 Wampir – powieść grozy

I 1924 fik Reymont nobelprisen i litteratur.

Eksterne henvisninger 

Romanforfattere fra Polen
Nobelprismodtagere i litteratur
Stiftere af kooperativer
Nobelprismodtagere fra Polen
Wisława Szymborska

Wisława Szymborska, Maria Wisława Anna Szymborska (født 2. juli 1923, død 1. februar 2012) var en polsk digter, essayist, litteraturkritiker og oversætter af fransk litteratur.

I 1996 fik Szymborska nobelprisen i litteratur.

Szymborska blev født i Bnin (nu en del af Kórnik) nær Poznań i Polen. I 1931 flyttede hendes familie til Kraków, hvor hun boede hele sit liv.

I marts 1945 publicerede Szymborska sin første digt, "Szukam słowa" ("Jeg søger ordet") i dagbladet Dziennik Polski. Fra 1945 til 1948 læste hun polsk og sociologi ved Jagielloński-universitetet i Kraków. I 1953 begyndte hun at arbejde på det litterære blad Życie Literackie (Litterært liv) og arbejdede der indtil 1981.

Hun døde 1. februar 2012 i sit hjem i Kraków, 88 år gammel.

Bibliografi 
 Dlatego żyjemy (1952)
 Pytania zadawane sobie (1954)
 Wołanie do Yeti (1957)
 Sól (1962)
 101 wierszy (1966)
 Sto pociech (1967)
 Wiersze wybrane (1967)
 Poezje wybrane (1967)
 Wszelki wypadek (1972)
 Wielka liczba (1976)
 Ludzie na moście (1986)
 Poezje: Poems (1989)
 Lektury nadobowiązkowe (1992)
 Koniec i początek (1993)
 Widok z ziarnkiem piasku (1996)
 Sto wierszy – sto pociech (1997)
 Chwila (2002)
 Rymowanki dla dużych dzieci (2003)

To af Szymborskas digtsamlinger blev oversat til dansk af Janina Katz.

Eksterne henvisninger 

Digtere fra Polen
Nobelprismodtagere i litteratur
Nobelprismodtagere fra Polen
Essayister fra Polen
Kritikere
Oversættere fra Polen
Kvindelige forfattere i det 20. århundrede
Henryk Sienkiewicz

Henryk Adam Aleksander Pius Sienkiewicz (født 5. maj 1846, død 15. november 1916) var en polsk forfatter.

Sienkiewicz fik sine historiske romaner trykt som føljetoner i aviser og var meget populær i det 19. århundrede. Han læses stadig, og hans prosa vurderes meget højt. Hans roman Quo vadis? blev oversat til mere end 40 sprog og filmatiseret flere gange. Også andre romaner blev filmatiseret.

I 1905 fik Sienkiewicz nobelprisen i litteratur.

De vigtigste bøger 
 Trilogien
 Ogniem i mieczem (1884) ("Med Ild og Sværd")
 Potop (1886)
 Pan Wołodyjowski (1888)
 Krzyżacy (1900)
 Quo vadis? (1895)
 W pustyni i w puszczy (1912)
 Rodzina Połanieckich (1894) ("Familien Polaniecki")
 Bez dogmatu (1891)
 noveller

Eksterne henvisninger 

 Quo vadis? på engelsk
 Quo vadis?  på polsk
 Bibliografi.dk: International forfatterbibliografi. Henry Sienkiewich  (Romaner og noveller udgivet på dansk)
 Museum Oblegorek  på polsk

Romanforfattere fra Polen
Nobelprismodtagere i litteratur
Nobelprismodtagere fra Polen
Novelleforfattere fra Polen
Assamesisk (sprog)

Assamesisk er det officielle sprog i den indiske delstat Assam. Det tales også i dele af delstaten Arunachal Pradesh,Meghalaya og andre nordøstlige indiske delstater. Det er et indoarisk, indoiransk, indoeuropæisk sprog, og det tales af omkring 20 millioner mennesker. Assamesisk er nært beslægtet med oriya og bengali.

Assamesisk skrives med et alfabet som meget ligner bengalis, men med nogle små forskelle. Skriften er ikke fonetisk da skriften bruger staveformer som er baseret på sanskrit, og som blev introduceret i den første assamesiske ordbog.

Eksterne henvisninger 

Indoariske sprog
Sprog i Indien
Sprog i Bangladesh
Iranske sprog

De iranske sprog er en sproggruppe inden for de indoiranske sprog i den indoeuropæiske sprogfamilie. Nogle af de ældste bevarede indoeuropæiske skrifter er skrevet på iranske sprog. Andre på indoariske sprog.

Nogle iranske sprog 

 Østiranske sprog
 Nordøstlige:
 Skythisk
 Skythisk (uddødt)
 Sarmatisk (uddødt)
 Ossetisk
 Sakisk (uddødt)
 Khwarezmisk (uddødt)
 Sogdisk (uddødt)
 Yaghnobi
 Avestisk (uddødt)
 Sydøstlige:
 Pashto
 Pamirsprog
 Vestiranske sprog
 Nordvestlige:
 Kurdisk
 Zazaki
 Baluchisk
 Talysj
 Sydvestlige:
 Oldpersisk (uddødt)
 Persisk
 Dari
 Tadsjikisk
Atjomisk sprog